Roy Lichtenstein

Roy Fox Lichtenstein ([roi faks lik-tĕn-stain]; 27 Oktober 1923 – 29 September 1997) ialah seorang pelukis dan orang seni dari Amerika Syarikat. Beliau selain Andy Warhol, Jasper Johns dan James Rosenquist merupakan antara pelopor suatu pergerakan seni yang didasarkan pengolahan karya grafik yang dihasilkan untuk tujuan komersil iaitu "seni pop" (pop art) yang muncul tahun 1960-an; karya seninya paling mengutamakan pengolahan lerang komik secara parodi.

Biografi

Awal hidup
Roy lahir kepada sebuah keluarga kelas pertengahan atas kaum Yahudi di New York: ayahnya Milton Lichtenstein merupakan seorang broker hartanah manakala ibunya  Beatrice Werner merupakan seorang surirumah.

Minat beliau kepada seni dan reka bentuk mula berputik ketika dalam persekolahannya - beliau sering berkunjung ke Apollo Theater di Harlem untuk mendengar persembahan muzik jazz di mana beliau melakar pemuzik yang membuat persembahan di sana. Beliau menghadiri kelas musim panas di Art Students League of New York pada tahun terakhir persekolahannya di bawah didikan Reginald Marsh.

Kemasyhuran

Senja hidup
Roy meninggal dunia akibat menghidap pneumonia pada 29 September 1997 ketika menjalani rawatan di New York University Medical Center selama beberapa minggu.

Yayasan Roy Lichtenstein (Roy Lichtenstein Foundation) ditubuhkan dua tahun kemudian pada 1999.

Gaya seni
Karya catan Lichtenstein yang melibatkan pembesaran panel terpilih daripada buku komik mewujudkan suatu perbincangan penting mengenai setakat mana sesebuah karya yang dihasilkan itu boleh diiktiraf sebagai suatu karya kesenian yang sah. Ada juga yang menyatakan kekhuatiran sama ada Lichtenstein sendiri tidak memberi ihsan atau royalti kepada artis-artis atau pemegang hak cipta asal komik yang dijadikan bahan subjek lukisannya.

Rujukan

Bacaan lanjut

Pautan luar
 Roy Lichtenstein Foundation
 Profil mengenai beliau di Muzium Seni Moden New York
 Profil seni Lichtenstein di The New York Times
 How Nail Art And Roy Lichtenstein Belong Together – artikel Forbes
 Roy Lichtenstein: Pop Art's Most Popular; His Whimsical Paintings Once Evoked the "Shock of the New"; Now They Evoke Record Prices on the Auction Block 

Pelukis Amerika Syarikat